Viborger Samler, 1843-03-23
Det er afgjort, at der hersker en stor Spænding imellem Sir Henry Pottinger og de britiske Kjøbmænd, tildeels en Følge af Ødelæggelsen af det britiske Factorie i Canton. Sir H. Pottinger beskylder Kjøbmændene for, at de, ledede af Vindesyge, have afbenyttet den dem under 14de Novbr. 1842 meddeelte Tilladelse til atter at begive sig til Canton og drive Handel sammesteds paa saadan Maade, at den gode Forstaaelse med Chineserne derved er forstyrret i den Grad, at der derved ere lagte store Vanskeligheder i Veien for de yderligere Underhandlinger med de chinesiske Befuldmægtigede om Fastsættelsen af en ny Toldtarii. - Den skarpe Dadel, Sir H. Pottinger har udtalt imod de britiske Kjøbmænd, fortjene disse i høi Grad, da de ved at indsmugle Varer og navnligen Opium i Wampoa og Canton have gjort de chinesiske Auctoriteter mistroiske. Sir Henry Pottinger ventedes til Canton for at underhandle med den, endog af Englænderne høitagtede, chinesiske Commissair Elipu, hvis Ankomst til Canton man imødeseer. Den chinesiske Regjering har kjøbt flere europæiske Skibe, efter hvis Mønster, den vil lade bygge Krigskibe. Jsærdeleshed udvise Chineserne stor Lyst til at erholde Dampskibe. Man skal derfor have givet dem at forstaae, at, naar Tractaten forsynedes med den tilbørlige Ratification, vilde Dronning Victoria forære Keiseren et fuldstændigt udrustet Dampskib. - En Skrivelse fra Hongkong af 22de Decbr. melder, at Sir H. Pottinger har anholdt om sin Entledigelse, og derhos yttret, at den Fuldmagt, der maatte tildeles de engelske Auctoriteter paa Øen Hongkong, nødvendigviis maatte være meget uindskrænket for med Kraft at kunne virke imod Smugleriet. Man frygtede for at støde paa store Vanskeligheder med Hensyn til Ordningen af de commercielle Anliggender med China, da Chineserne sandsynligviis vilde forlange Reciprocitet med Hensyn til Toldafgifterne paa deres i britiske Havne indførte Vare artikler. – Endelig hedder det i et Brev fra Sinca pore af 3die Januar, at Opbrændelsen af de EngelskeDutsch-Creek-Factorier i Canton er en meget alvorlig Begivenhed, da den synes at vise, at Folkeaanden, der er bleven ubøiet (?) ved den sidste Krig med England, udtaler sig fiendtligt imod Briterne, – ligemeget om med eller imod Keiserens Bifald. Pottingers Correspondence med de Britiske Kjøbmænd vidner om denne udmærkede Statsmands høieste Vrede. Medens Pottinger bestræbte sig for at skaffe Handelen efter en lavere Tari en lovlig Basis, have de efter Vinding gridske Kjøbmænd, istedet for at understøtte hans Bestræbelser ved en øieblikkelig Standsning i Handelsforretningerne, ikke alene fortsat Smughandelen med Opium, men endog gjort sig skyldige i Jndsmugling af Bomuld, og istedetfor at oppebie den nye Tarif, have endog nogle store Firmaer begyndt paa at udføre Thee til den høie Præmie af 8 Taels (72. Taels-100 Dollars), og ligeledes at indføre Sukker til de gamle høie Afgifter. At Chineserne derved kun erholde et ufordeelagtigt Begreb om den britiske Handelssuperintendants Magt, og at de naturligviis ikke kunne overbevise sig om Nødvendigheden af Udstedelsen af en mere liberal Toldtarif, er indlysende. Den hidtil bekjendtgjorte Deel af Correspondenten imellem Pottinger og Kjøbmændene viser, at Førstnævnte har fattet den energiske Beslutning at opoffre Kjøbmændenes Fordeele for det almindelige Vel, – en Beslutning, der vistnok er den ene rigtige for hurtigen at træffe en Overeenskomst med Chineserne.